“สมยศ พุ่มพันธ์ม่วง” ขายหุ้น AQ ออก 1.5 พันล้านหุ้น ภายในเดือนเดียว
AQ เผยในช่วง 23 พ.ย.58 - 8 ธ.ค.58 “สมยศ พุ่มพันธ์ม่วง” ขายหุ้น AQ ออก 1,500 ล้านหุ้น หรือ 11.85% โดยปัจจุบันเหลือถือหุ้น 500 ล้านหุ้น หรือ 3.95%
8 ม.ค. 2559

บริษัท เอคิว เอสเตท จำกัด (มหาชน) หรือ AQ แจ้งการจำหน่ายหุ้นของพลตำรวจเอกสมยศ พุ่มพันธ์ม่วง ในช่วงระยะเวลาตั้งแต่วันที่ 23 พฤศจิกายน 2558 ถึงวันที่ 8 ธันวาคม 2558 จำนวน 1,500 ล้านหุ้นหรือคิดเป็นร้อยละ 11.85 ของหุ้นที่มีสิทธิออกเสียงทั้งหมด ให้แก่บุคคลที่มีรายชื่อตามรายงานดังนี้
วันที่         จำนวนหุ้นที่จำหน่าย         ชื่อผู้ถือหุ้น                                    ร้อยละ
23/11/2558         500 ล้านหุ้น         นายกำพล วีระเทพสุภรณ์                 3.95
 8/12/2558          500 ล้านหุ้น         นางสาวชมกมล พุ่มพันธุ์ม่วง             3.95
 8/12/2559          500 ล้านหุ้น         นายรชต พุ่มพันธุ์ม่วง                       3.95
โดยภายหลังการจำหน่ายหุ้นดังกล่าวข้างต้น พลตำรวจเอกสมยศ พุ่มพันธุ์ม่วงถือหุ้นจำนวน 500 ล้านหุ้น คิดเป็นร้อยละ 3.95 ของหุ้นที่มีสิทธิออกเสียงทั้งหมด
ทั้งนี้การจำหน่ายหุ้นของพลตำรวจเอกสมยศ พุ่มพันธุ์ม่วง ดังกล่าวมิได้ส่งผลให้มีการเปลี่ยนแปลงใด ๆ ในอำนาจการควบคุมของบริษัท
อนึ่ง พลตำรวจเอกสมยศ พุ่มพันธ์ม่วง เป็นผู้ถือหุ้นใหญ่อันดับ 1 ของ AQ
สำหรับโครงสร้างผู้ถือหุ้นอันดับ 1-5 ของ AQ มีดังนี้ (ภาพรวมข้อมูลผู้ถือหุ้น ณ วันที่ 31/03/2558)
ที่มา ตลท.